CELEX: 62013CN0286
Language: sk
Date: 2013-05-24 00:00:00
Title: Vec C-286/13 P: Odvolanie podané 24. mája 2013 : Dole Company, Inc., Dole Fresh Fruit Europe Ltd & Co. proti rozsudku Všeobecného súdu (ôsma komora) zo 14. marca 2013 vo veci T-588/08, Dole Food Company, Inc., Dole Fresh Fruit Europe Ltd & Co./Európska komisia

31.8.2013   
            
            
               SK
            
            
               Úradný vestník Európskej únie
            
            
               C 252/14
            
         Odvolanie podané 24. mája 2013: Dole Company, Inc., Dole Fresh Fruit Europe Ltd & Co. proti rozsudku Všeobecného súdu (ôsma komora) zo 14. marca 2013 vo veci T-588/08, Dole Food Company, Inc., Dole Fresh Fruit Europe Ltd & Co./Európska komisia
   (Vec C-286/13 P)
   2013/C 252/22
   Jazyk konania: angličtina
   
      Účastníci konania
   
   
      Odvolateľky: Dole Company, Inc., Dole Fresh Fruit Europe Ltd & Co. (v zastúpení: J.-F. Bellis avocat)
   
      Ďalší účastník konania: Európska komisia
   
      Návrhy odvolateľky
   
   Odvolateľky navrhujú, aby Súdny dvor:
   
               —
            
            
               zrušil úplne alebo čiastočne napadnutý rozsudok v rozsahu, v akom zamieta žalobu odvolateliek,
            
         
               —
            
            
               zrušil úplne alebo čiastočne rozhodnutie Komisie z 15. októbra 2008 v rozsahu, v akom sa týka odvolateliek,
            
         
               —
            
            
               na základe neobmedzenej právomoci podľa článku 261 ZFEÚ zrušil alebo znížil pokutu uloženú odvolateľkám,
            
         
               —
            
            
               subsidiárne vrátil vec Všeobecnému súdu, aby rozhodol v súlade s rozhodnutím Súdneho dvora,
            
         
               —
            
            
               zaviazal Komisiu na náhradu trov tohto konania a trov konania pred Všeobecným súdom.
            
         
      Odvolacie dôvody a hlavné tvrdenia
   
   V prvom odvolacom dôvode, ktorý je rozdelený na päť častí, odvolateľky tvrdia, že Všeobecný súd sa pri preskúmaní dopustil viacerých procesných chýb:
   
                
            
            
               Všeobecný súd sa dopustil chyby, keď povolil Komisii sa v súdnom konaní po prvýkrát dôkaz zaoberať dôkazom v spise, ktorý je v rozpore so zisteniami v rozhodnutí,
            
         
                
            
            
               Všeobecný súd chybne zamietol prípustnosť dôkazu predloženého odvolateľkami zo spisu Komisie na vyvrátenie nového tvrdenia Komisie v duplike,
            
         
                
            
            
               Všeobecný súd chybne zamietol prípustnosť prílohy predloženej odvolateľkami na podporu ich tvrdenia, že Komisia vytrhla z kontextu ich vyhlásenia, ktoré urobili v čase správneho konania,
            
         
                
            
            
               Všeobecný súd porušil zásadu rovnosti v konaní, keď nezohľadnil dôkazy podané odvolateľkami v rámci súdneho konania a
            
         
                
            
            
               Všeobecný súd nezistil správne skutkové okolnosti.
            
         V druhom odvolacom dôvode odvolateľky tvrdia, že Všeobecný súd skreslil skutočnosti nevyhnutné na správne posúdenie sporného správania v jeho právnom a ekonomickom kontexte.
   V treťom odvolacom dôvode, ktorý je rozdelený na päť častí, odvolateľky tvrdia, že Všeobecný súd nedostatočne posúdil dôkazy:
   
                
            
            
               Všeobecnú súd nepredložil dostatočné dôvody na prijatie výšky trhových podielov uvádzaných Komisiou na účely vytvorenia príslušnej trhovej štruktúry,
            
         
                
            
            
               Všeobecný súd sa dopustil chyby, keď prišiel k záveru, že Komisia nie je povinná spresniť obsah rozhovorov odvolateliek s ostatnými podnikmi, ktoré predstavujú obmedzenie hospodárskej súťaže na základe cieľa,
            
         
                
            
            
               Všeobecný súd sa dopustil chyby, keď prišiel k záveru, že Komisia jasne opísala obsah rozhovorov odvolateliek s ostatnými podnikmi, ktoré predstavujú obmedzenie hospodárskej súťaže na základe cieľa,
            
         
                
            
            
               Všeobecný súd sa nezaoberal tvrdením odvolateliek, že niektorý zamestnanci nemohli poskytnúť dôveryhodné informácie,
            
         
                
            
            
               Všeobecný súd sa dopustil chyby, keď uplatnil nesprávne právne posúdenie skutočností a prišiel k záveru, že rozhovory predstavujú obmedzenie hospodárskej súťaže na základe cieľa.
            
         Vo štvrtom odvolacom dôvode, ktorý je rozdelený na dve časti, odvolateľky tvrdia, že Všeobecný súd sa pri výpočte uloženej pokuty dopustil viacerých chýb:
   
                
            
            
               Všeobecný súd sa dopustil chyby, keď počítal pokutu na základe predaja spoločností, u ktorých nebolo zistené porušenie a
            
         
                
            
            
               Všeobecný súd sa dopustil chyby, keď na účely výpočtu pokuty počítal predaj rovnakých výrobkov dvakrát.